Source: http://eur-lex.europa.eu/LexUriServ/LexUriServ.do?uri=CELEX:32009D0092:RO:NOT
Timestamp: 2014-03-15 18:02:47+00:00

Document:
EUR-Lex - 32009D0092 - RO
2009/92/CE: Decizia Comisiei din 12 decembrie 2008 de adoptare, în temeiul Directivei 92/43/CEE a Consiliului, a unei liste inițiale a siturilor de importanță comunitară pentru regiunea biogeografică a Mării Negre [notificată cu numărul C(2008) 7974]
JO L 43, 13.2.2009, p. 59-62 (BG, ES, CS, DA, DE, ET, EL, EN, FR, IT, LV, LT, HU, MT, NL, PL, PT, RO, SK, SL, FI, SV)
Ediţie specială în limba croată capitol 15 volum 007 p. 219 - 222
a documentului: 12/12/2008
sfârşitul termenului de valabilitate: 00/00/0000; abrogat prin 32013D0030
abrogat prin 32013D0030 Acte menționate:
31997D0266 Selectează toate actele care menționează acest document
de adoptare, în temeiul Directivei 92/43/CEE a Consiliului, a unei liste inițiale a siturilor de importanță comunitară pentru regiunea biogeografică a Mării Negre
[notificată cu numărul C(2008) 7974]
(1) Regiunea biogeografică a Mării Negre menționată la articolul 1 litera (c) punctul (iii) din Directiva 92/43/CEE cuprinde părți din teritoriile Bulgariei și României, astfel cum sunt specificate în harta biogeografică aprobată la 20 aprilie 2005 de către comitetul înființat în temeiul articolului 20 din directiva respectivă, denumit în continuare "Comitetul pentru habitate".
(2) Este necesar ca, în cadrul unui proces inițiat încă din 1995, să se realizeze progrese suplimentare în ceea ce privește punerea efectivă în practică a rețelei Natura 2000, care reprezintă un element esențial al protejării biodiversității în Comunitate.
(3) Pentru regiunea biogeografică a Mării Negre, listele siturilor propuse ca situri de importanță comunitară în sensul articolului 1 din Directiva 92/43/CEE au fost transmise Comisiei în perioada mai 2004-ianuarie 2008, în conformitate cu articolul 4 alineatul (1) din Directiva 92/43/CEE, de către Bulgaria și România.
(4) Listele de situri propuse au fost însoțite de informații referitoare la fiecare sit, furnizate pe baza formularului instituit prin Decizia 97/266/CE a Comisiei din 18 decembrie 1996 privind formularul-tip pentru siturile propuse ca situri Natura 2000 [2].
(5) Aceste informații cuprind harta cea mai recentă și definitivă a sitului, transmisă de statele membre în cauză, denumirea, localizarea și suprafața sitului, precum și datele obținute prin aplicarea criteriilor prevăzute în anexa III la Directiva 92/43/CEE.
(6) Pe baza proiectului de listă care identifică, în plus, siturile care găzduiesc tipuri de habitate naturale prioritare sau specii prioritare, întocmit de Comisie în acord cu fiecare dintre statele membre în cauză, ar trebui adoptată o listă a siturilor selectate ca situri de importanță comunitară.
(7) Cunoștințele privind existența și distribuția tipurilor de habitate naturale și a speciilor evoluează în permanență, ca rezultat al controlului prevăzut la articolul 11 din Directiva 92/43/CEE. Prin urmare, evaluarea și selectarea siturilor la nivel comunitar au fost efectuate pe baza celor mai bune informații disponibile în prezent.
(8) Statele membre în cauză nu au propus suficiente situri pentru a îndeplini cerințele Directivei 92/43/CEE în ceea ce privește anumite tipuri de habitate și anumite specii. Prin urmare, pentru aceste tipuri de habitate și specii nu se poate concluziona că rețeaua este completă. Luând în considerare timpul necesar pentru primirea informațiilor și pentru a ajunge la un acord cu statele membre, este necesară adoptarea unei liste inițiale a siturilor, care va trebui revizuită în conformitate articolul 4 din Directiva 92/43/CEE.
(9) Având în vedere insuficiența cunoștințelor privind existența și distribuția unor tipuri de habitate naturale din anexa I și a speciilor din anexa II la Directiva 92/43/CEE, nu se poate stabili dacă rețeaua este completă sau incompletă. Lista inițială ar trebui revizuită, dacă este cazul, în conformitate cu articolul 4 din Directiva 92/43/CEE.
(10) Măsurile prevăzute în prezenta decizie sunt conforme cu avizul Comitetului pentru habitate,
Lista inițială a siturilor de importanță comunitară pentru regiunea biogeografică a Mării Negre, în conformitate cu articolul 4 alineatul (2) al treilea paragraf din Directiva 92/43/CEE, este prevăzută în anexa la prezenta decizie.
Adoptată la Bruxelles, 12 decembrie 2008.
[2] JO L 107, 24.4.1997, p. 1.
Lista inițială a siturilor de importanță comunitară pentru regiunea biogeografică a Mării Negre
C : * = prezența pe SIC a cel puțin unui tip de habitat natural prioritar și/sau a unei specii prioritare în sensul articolului 1 din Directiva 92/43/CEE;
Toate informațiile prezentate în lista comunitară de mai jos se bazează pe datele propuse, transmise și validate de Bulgaria și România.
Cod SIC | Denumire SIC | * | Suprafața SIC (ha) | Lungimea SIC (km) | Coordonatele geografice ale SIC |

References: articolul 1
 articolul 4
 articolul 11
 articolul 4
 articolul 4
 articolul 4